АҞӘА, жьҭаара 10— Sputnik. 100-ҩык инареиҳаны ааха роуит америкатәи аштат Калифорниаҿы аԥсабаратә мцакрақәа ирыхҟьаны. Абир атәы рыҩуеит адунеи аинформациа амассатә хархәагақәа жәпакы.
Уажәазы иҟоу адырраҭарақәа рыла жәа-ҩык инареиҳаны иҭахахьеит, шә-ҩык инареиҳаны аахақәа рымоуп. Жәаҩа-ҩык рҭагылазаашьа ишәарҭоу ҳәа ишьақәаргылоуп.
Америкатәи амассатә информациа адырраҭарақәа рыла 1, нызқь рҟынӡа нхарҭа ҩни еиуеиԥшым ахыбрақәеи блуп, 20 000-ҩык инареиҳаны аштат ауааԥсыра рынхарҭа ҭыԥқәа ааныжьны иахыҵны иҟоуп. Иҟоуп хабарда ибжьаӡызгьы.
Аштат агубернатор аштат аокругқәак рҟны аҭагылазаашьа ҷыда рылеиҳәеит.
Аҟазауаа ргәаанагарала амцакра зыхҟьаз аҵыхәтәантәи аамҭазы иҟоу аԥшаҩе адгьыл ахбарреи роуп.
Аҭыжьымҭа Wall Street Journal ишаҳәо ала ари аштат аҟны асеиԥш мҽхакыҭбаала амцакра уаанӡа иҟамлацызт.